วันนี้รุ่นพี่นัดให้มาทานที่ร้านนี้ไม่เคยรู้จักมาก่อนออกมานอกเมืองนิดหนึ่งก็มาตามพิกัดในกูเกิ้ลแมพมีค่ะ โหแค่เดินเข้าร้านก็หอมเครื่องแกงกลืนน้ำลายเลยค่ะ ครัวโชว์หน้าร้านป้าเค้าทันสมัยค่ะ55...เริ่มที่แกงป่ากวางค่ะ เนื้อกวางนุ่มไม่เหนียวเรื่องความหอมของเครื่องแกงก็สุดยอดค่ะแต่ดีตรงรสเค้าจัดแต่ไม่ได้เผ็ดจนลิ้นชานะคะเผ็ดไปเรื่อยไม่แสบท้อง.....ปูนิ่มทอดกระเทียมปูนิ่มสดจริงๆทอดได้ดีไม่อมน้ำมันที่ทางร้านแนะนำพึ่งเคยทานแบบเนื้อปูนิ่มแบบแน่นๆเป็นก้อนๆที่นี่เองค่ะ (ส่วนตัวแล้วไม่เคยค่อยได้สั่งที่ร้านอื่นทานเพราะเจอแต่กระดองทอดฟ่อๆ).....ปลาอินทรีย์ทอดทรงเครื่องเนื้อปลาก็สด กรอปนอกนุ่มในอร่อยมากค่ะ.....ปลาหมึกผัดไข่เค็มหอม รสชาติเข้มข้นออกหวานไปหน่อยแต่ถ้าทานกับแกงเผ็ดก็ตัดกันดีค่ะ....ผัดเปรี้ยวหวานก็ครบรสครบเครื่อง ทานกับข้าวกำลังดีเข้ากันกับแกงเผ็ดได้ดีมากๆค่ะ....ต้มจืดเต้าหู้หมูสับสาหร่าย รสชาติกลมกล่อมดีค่ะ แต่มาสุดท้ายไปหน่อยเลยไม่ได้ซดน้ำแกงกับข้าวร้อนๆ ข้าวที่นี่นุ่มหุงได้ขึ้นหม้อมากเพราะเห็นตอนเปิดหม้อหุงข้าวตักใส่หม้อเสริฟพอดี....พอลูกค้าซา คุณป้าทำกับข้าวเสร็จเดินมาคุยด้วยคุณป้าใจดีแถมขนุนมาทั้งชิ้นหวานหอมอร่อยมาก มีกับข้าวอีก2-3 อย่างพวกผัดเผ็ดกับแกงป่าถ่ายรูปไม่ทันค่ะ อร่อยจนลืมถ่ายรูปก็เลยให้  5 ดาวไปเลยค่ะ